Taddart n Ilahluten ur tesɛi ara leǧwameɛ di taddart, leǧwameɛ llan di tɣiwant n friqat anda ara d naf lǧameɛ n Qelɛa, d lǧameɛ n Ccix Ṛacid, ɣer din i rezzun at taddart iwakken ad ẓallen, ma di taddart tella yiwet n tzeqqa anda i tt-nejemaɛen wat taddart mi ara bɣun ad xedmen kra, Md :Ad frun tamsalt, akken daɣen ttenejmaɛent deg-s tulawin, Md:mi id yeqreb yennayer neɣ mi id rebḥen warrac deg leqraya deg taggara n useggas, Md: ikayaden n uswir wis kraḍ n tusnawit, neɣ aswir wis ukkuẓ deg uɣerbaz alemmas, tt-nejmaɛent tlawin n taddart iwakken ad msefhament ɣef yiwet n tikti akken daɣen yall yiwet ad tefk tikti iwulmen, qqaren-as i tzeqqa-agi « tazeqa n jeddi », akka i tt-id-nufa qqaren nekkni nettabaɛ deg ubridagi, tazeqqa-agi deg-s i ttilin dduzan n tmeɣra akkud dduzan n lǧanaza, yal tawacult mi ara tesɛu tameɣra neɣ lǧanaza, seg tzeqqa-agi id tt-awin dduzan, mi ara taṛṛez tɣawsa id uwin seg tzeqqa ad tɣarmen, mi ara arren dduzan-nni ɣer tzeqqa, mi ara yili lfeṛh iwumi itensxedmen, ad as-fken lwaɛda mi ara yerren dduzan i tesqamut n taddart, iwakken ad tt-ḥareb ɣef iɛeggalen n twacult i qqaren.